**Δελτίο τύπου**

**Η BSB συμμετέχει στο** **Spring Festival και βραβεύεται**

**ως «η μεγαλύτερη εταιρεία μόδας με την ταχύτερη διεθνή ανάπτυξη»!**

Η εταιρεία μόδας **BSB**, στις 26 & 27 Απριλίου, συμμετείχε στη δημοφιλή και υπέρλαμπρη γιορτή της μόδας, το ***“Fashion Tv Spring Festival”***, μια εκδήλωση που διοργανώνει το σημαντικότερο διεθνές κανάλι μόδας **Fashion tv**!

Η σπουδαία και άκρως εντυπωσιακή εκδήλωση πραγματοποιήθηκε στο **Βουκουρέστι** και συγκεκριμένα στο **Παλάτι του Κοινοβουλίου**, αδιαμφησβήτητα ένα από τα μεγαλύτερα και πιο εντυπωσιακά κτίρια από αρχιτεκτονικής άποψης στον κόσμο.

Στην υπέροχη αυτή γιορτή μόδας πήραν μέρος πολλές και **σημαντικές ευρωπαϊκές fashion εταιρείες** και παρευρέθηκαν **διεθνείς προσωπικότητες,**  όπως ο *Michel Adam* (ο πρόεδρος της Fashion tv) και ο γνωστός ηθοποιός *Armand Assante*!

Επιπλέον, στην ίδια εκδήλωση φιλοξενήθηκε και ο φετινός **ευρωπαϊκός διαγωνισμός ομορφιάς** που ανέδειξε την **Miss Europe 2018.**

Στο πλαίσιο της εκδήλωσης, ο Όμιλος B & F και συγκεκριμένα το fashion brand **BSB**, βραβεύτηκε ως ***«το μεγαλύτερο fashion brand με την ταχύτερη διεθνή ανάπτυξη»***.  Το βραβείο παρέλαβε ο κύριος *Ευάγγελος Πούλιος*, μέλος του διοικητικού συμβουλίου του Ομίλου B & F.

Η **BSB** έκλεψε τις εντυπώσεις και απέσπασε τα θετικότερα σχόλια από τους ιθύνοντες της παγκόσμιας μόδας και του επιλεκτικού κοινού με **δύο** υπέροχα **catwalks** όπου παρουσίασε μέρος των collectionτης για ***Άνοιξη – Καλοκαίρι 2018*** και ***Φθινόπωρο / Χειμώνα 2018-2019*** αντίστοιχα!